CELEX: C2005/281/19
Language: da
Date: 2005-11-12 00:00:00
Title: Sag C-342/05: Sag anlagt den 19. september 2005 af Kommissionen for De Europæiske Fællesskaber mod Republikken Finland

12.11.2005   
            
            
               DA
            
            
               Den Europæiske Unions Tidende
            
            
               C 281/10
            
         Sag anlagt den 19. september 2005 af Kommissionen for De Europæiske Fællesskaber mod Republikken Finland
   (Sag C-342/05)
   (2005/C 281/19)
   Processprog: finsk
   Ved De Europæiske Fællesskabers Domstol er der den 19. september 2005 anlagt sag mod Republikken Finland af Kommissionen for De Europæiske Fællesskaber ved M. van Beek og I. Koskinen, og med valgt adresse i Luxembourg.
   Kommissionen for De Europæiske Fællesskaber har nedlagt følgende påstande:
   
               1)
            
            
               Det fastslås, at Republikken Finland har tilsidesat sine forpligtelser i henhold til artikel 12, stk. 1, og artikel 16, stk. 1, i Rådets direktiv 92/43/EØF af 21. maj 1992 om bevaring af naturtyper samt vilde dyr og planter (1), idet den i strid med de i direktivets artikel 16, stk. 1, foreskrevne undtagelsesbestemmelser sædvanligvis har tilladt ulvejagt.
            
         
               2)
            
            
               Republikken Finland tilpligtes at betale sagens omkostninger.
            
         Søgsmålsgrunde og væsentligste argumenter:
   Artikel 16 i direktiv 92/43/EØF er en undtagelse til den strenge beskyttelsesordning for dyrearter, som er foreskrevet i artikel 12; den skal derfor fortolkes strengt. Artikel 16, stk. 1, indeholder to forudsætninger for at fravige ordningen i henhold til litra a) — litra e). For det første må fravigelsen ikke hindre opretholdelsen af den pågældende bestands bevaringsstatus i dens naturlige udbredelsesområde. For det andet er en fravigelse kun mulig, hvis der ikke findes nogen anden brugbar løsning.
   Da der i Finland ikke foreligger en gunstig bevaringsstatus med hensyn til ulven, da der findes alternative løsninger og da jagttilladelser med hensyn til ulvejagt sædvanligvis udstedes, uden at det forskriftsmæssigt er blevet fastslået, om det drejer sig om enkeltindivider, der forårsager alvorlige skader, tillades ulvejagt i Finland i et omfang, som ikke overholder forudsætningerne i artikel 16, stk. 1, i direktiv 92/43/EØF.
   
      (1)  EFT 1992 L 206, s. 7.